11 



bestod væsentligst af Mos. Mærkelig nok kredsede Fuglene i 

 betydelig Afstand fra Reden, og denne, der laa for sig selv, er 

 sikkert derved bleven skaanet for Plyndring. 



Saavel Hætteternen som Kystternen var tilstede i stort Antal; 

 men at afgøre, hvilken der var talrigst, var ikke muligt; paa 

 Steder fandtes kun den ene Art, paa andre var begge samlede i 

 Flok over Rederne, hvoraf mange blev fundne navnlig inde paa 

 Holmens midterste og vestlige Del. I de fleste var der Æg, idet 

 de, langt vanskeligere at finde end de store Maagereder, var 

 undgaaet Ægsamlernes Opmærksomhed. Langs Kysterne var 

 Dværgternen ret hyppig, og adskillige Reder fandtes her paa 

 Sandet eller i Tangen, men altid enkeltvis. En Rede med et 

 Æg blev fundet paa en fugtig, græsbevokset Plet inde paa Hol- 

 men, en usædvanlig Redeplads for denne Art. 



Paa Holmen saas endvidere mange Viber og Rødbenklirer, 

 flere Par Præstekraver samt to, maaske tre Par Stenvendere, et 

 Par Gul Vipstjerter og nogle Par Sanglærker, der sikkert alle 

 ynglede der; nogle faa Ryler færdedes ude ved Stranden; inde 

 paa Holmen blev ingen set, og jeg tror ikke, den yngler der. 

 To -tre Brushaner fløj fra og til de forskellige Smaadamme, 

 Hunner blev ikke set. En enkelt Strandskade blev set; men 

 denne Art ynglede sikkert heller ikke paa Holmen. 



Det blev mig fra forskellige Sider fortalt, at Sølvmaagerne 

 tidligere havde ynglet ret talrigt paa Storeholm, og at Fuglene 

 i det hele taget havde været meget talrigere for ganske faa Aar 

 siden. Indsamling af Æg bærer sikkert Hovedskylden for, at 

 Fuglene tager af her ude. Uden Tilladelse fra Ejerens Side gaar 

 Folk, væsentlig Drenge og unge Mennesker fra Marstal, i Land 

 og samler Æg; ses nogen fra Ristinge at ville tage over paa 

 Holmen, er Ægsamlerne hurtigt i deres Fartøjer og derved i 

 Sikkerhed. 



Paa en ud for Rislinge Hale liggende lille sandet Holm, der 

 til Tider næsten er overskyllet af Havet, samt paa Ristinge Hale 

 saas en Del Præstekraver, der vistnok ynglede paa Holmen, nogle 

 Ryler, nogle Dværgterner, Hætteterner og Kystterner. 



Paa Ristinge Hale græssede Kvæg, og her var ikke tilstræk- 

 kelig Fred til, at de nævnte Fugle, maaske med Undtagelse af 

 et enkelt Par Dværgterner, kunde yngle der. Folk fra de nær- 

 liggende Huse og Gaarde færdedes meget herude. 



Sanglærken var talrig. 



